มีอะไรกับแฟนครั้งล่าสุดวันที่ 5 ก่อนหน้านั้นก็ทำกัน 3 ครั้งแล้ว(ใส่ถุงยางและแตกนอกทุกครั้ง) แต่ตอนนี้วันที่ 17 แล้วประจำเดือนยังไม่มา เดือนที่แล้วประจำเดือนมาวันที่ 9 ก่อนหน้านั้นมีการกินยาคุมฉุกเฉินไปในเดือนกรกฎาแล้วสิงหา ส่วนของเดือนกันยาไม่ได้กินยาคุม แต่ตอนนี้ประจำเดือนยังไม่มีเลยค่ะ มีสิทธิ์ท้องไหมคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยถ้าก่อนหน้านี้มีเพศสัมพันธ์ ใส่ถุงยางตลอด โอกาสตั้งครรภ์ก็มีได้น้อยกว่า 1-2% ส่วนการใช้ยาคุมฉุกเฉินไปตั้งแต่เดือนกค และเดือนสคนั้น ไม่น่าจะมีผลต่อรอบเดือนมาจนถึงปัจจุบันดังนั้นในตอนนี้อาจจะยืนยันการตั้งครรภ์ให้แน่ชัดดูก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป